Fredag aften udviklede et venskabeligt besøg sig til grov vold mod en ung kvinde. En 23-årig kvinde fra Hjørring var på besøg hos en 31-åirg mandlig bekendt i nordbyen i Frederikshavn, hvor de to blev uvenner. Kvinden blev ifølge politiet slået flere gange i hovedet og på kroppen samt rykket i håret. Manden påkørte hende også med sin bil, hvorefter hun blev taget ind i bilen, hvor der skete yderligere vold. Det skriver Kanal Frederikshavn. Manden, som i forvejen er kendt af politiet, blev lørdag fremstillet i grundlovsforhør, hvor han blev varetægtsfængslet i fire uger. En kendelse, som han kærede til landsretten. Den 31-årige er sigtet for vold af særlig rå, brutal eller farlig karakter, at bringe andre livs i fare samt ulovlig tvang.

Referat:
En 31-årig mand fra Frederikshavn er blevet varetægstfængslet i fire uger og sigtet for grov vold.